**EGYÜTTMŰKÖDÉSI MEGÁLLAPODÁS**

amely létrejött egyrészről a

**Budapest Főváros II. Kerületi Önkormányzat**(székhely: 1024 Budapest, Mechwart liget 1.; törzskönyvi azonosító szám (PIR): 735650; ÁHTI azonosító: 745213; adószám: 15735650-2-41; KSH statisztikai számjel: 15735650-8411-321-01; képviseli: Őrsi Gergely Ferenc polgármester; a továbbiakban: „***Önkormányzat”****),*

másrészről a

**II. Kerületi Sport és Szabadidősport Nonprofit Kft.** (Cg. 01-09-202717; székhely: 1024 Budapest, Mechwart liget 1.; adószáma: 25149724-2-41; KSH szám: 25149724-9311-572-01; képv.: Nagy Julianna ügyvezető)

harmadrészről a

**Vasas Sport Club** (székhely: 1139 Budapest, Fáy utca 58.; adószám: 19806574-2-41; képviseli: Markovits László András; a továbbiakban: „***Egyesület”****)*

(a továbbiakban együttesen „***Felek”***) között az alulírott helyen és napon, az alábbi feltételekkel:

1. **BEVEZETÉS**
2. Magyarország helyi önkormányzatairól szóló 2011. évi CLXXXIX. törvény („Mötv.”) 23. § (5) bekezdése értelmében a helyi közügyek, valamint a helyben biztosítható közfeladatok körében a kerületi önkormányzat feladata különösen a 9. pont szerinti egészséges életmód segítését célzó szolgáltatások, valamint a 17. pont szerinti kerületi sport és szabadidősport támogatása, továbbá ifjúsági ügyek ellátása.
3. A sportról szóló 2004. évi I. törvény 55. § (1)-(2) bekezdései szerint a települési önkormányzat – figyelemmel a sport hosszú távú fejlesztési koncepciójára
* meghatározza a helyi sportfejlesztési koncepciót, és gondoskodik annak megvalósításáról,
* a fenti célkitűzéssel összhangban együttműködik a helyi sportszervezetekkel, sportszövetségekkel,
* fenntartja és működteti a tulajdonát képező sportlétesítményeket,
* megteremti az önkormányzati iskolai testnevelés és sporttevékenység gyakorlásának feltételeit.
* támogatja az iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételek megteremtését.
1. Az Önkormányzat rögzíti, hogy a testnevelés és a sport részterületei – a bölcsődei mozgástól az utánpótlás nevelésen át a szabadidő-sportig – jelentős szerepet tölt be az ifjúság erkölcsi és fizikai nevelésében, a személyiség formálásában. Az Önkormányzat Képviselő-testülete a stratégiai célok, feladatok közé emelte a testnevelést és a sportot úgy, hogy a jogszabályokból adódóan kötelezően, továbbá a mindenkori lehetőségeihez mérten önként vállalt feladatként biztosítja minden II. kerületi lakos részére az életkori sajátosságoknak megfelelően a testnevelés és sport gyakorlásának lehetőségeit.
2. Az Egyesületet 1911. márciusában alapították meg  Vas- és Fémmunkások Sport Clubja néven.

Az Egyesületnek a hagyományos sportágak mellett (labdarúgás, atlétika, birkózás, kézilabda, vízilabda, ökölvívás, röplabda, vívás, sakk, tenisz) olyan kuriózumnak számító szakosztályai is alakultak, mint a gyeplabda, a motorcsónak, a motorkerékpár-autó.

Az Egyesület által működtetett, a Pasaréten található sportcentrum a szabadidősport mellett a gyermekeknek és az utánpótlásnak is színvonalas sportolási lehetőséget nyújt.

1. **RENDELKEZŐ RÉSZ**

**Az együttműködés célja**

1. A jelen Megállapodás keretein belül megvalósuló együttműködés célja, hogy előmozdítsa az Önkormányzat egészséges életmód elősegítését célzó szolgáltatásainak, továbbá a sport- és ifjúsági ügyek ellátásának magas színvonalú megvalósítását, az Egyesület szabadidő-, valamint versenysport szakosztályainak eredményes működését, egyben a lakosság sportolási lehetőségeinek bővítését, azok minőségének javítását. Az Egyesület vállalja, hogy a fent meghatározott célok érdekében, az Önkormányzattal együttműködve, a közösségi célok megvalósítása érdekében fejti ki tevékenységét.
2. Felek az egymásnak nyújtott szolgáltatásokat egyenértékűnek ismerik el, azokon felül egyik Fél sem tartozik a másik Fél részére további szolgáltatást vagy pénzbeli kompenzációt nyújtani.

**Felek kötelezettségei**

1. Az Egyesület vállalja, hogy:
* Az Egyesület által üzemeltetett Atlétikai pályán lehetőséget biztosít a kedvezményes lakossági sportolási lehetőségre, ezzel is hozzájárulva az egészséges életmód kialakításához.
* Az Önkormányzat, valamint a tulajdonában álló gazdasági társaságok számára kedvezményes feltételekkel rendezvényhelyszínt biztosít.
* A nyári szünidő hasznos és szervezett keretekben történő eltöltése érdekében nyári táborokat szervez.
* Együttműködik a II. Kerületi Sport és Nonprofit Szabadidősport Kft-vel.
* Kiadványaiban, plakátjain és honlapján feltünteti az Önkormányzat címerét, mint az Egyesület együttműködő partnerét/támogatóját Budapest Főváros II. Kerületi Önkormányzat Képviselő-testületének az Önkormányzat címeréről, zászlajáról és a kerületi névhasználatról szóló 20/2011.(IV.29.) önkormányzati rendeletében foglaltakat figyelembe véve és betartva.
1. Az Önkormányzat vállalja, hogy:
* az Egyesület a sportruházatán, honlapján és egyéb reklámfelületein az Önkormányzat hivatalos címerének használatát Budapest Főváros II. Kerületi Önkormányzat Képviselő-testületének az Önkormányzat címeréről, zászlajáról és a kerületi névhasználatról szóló 20/2011.(IV.29.) önkormányzati rendeletében foglaltakat figyelembe véve és betartva az erre irányuló kérelem benyújtását követően a lehető legrövidebb időn belül bírálja el.
* Az Önkormányzat a mindenkori költségvetésében a lehetőségei szerint meghatározott összeget biztosít az Egyesület számára az utánpótlás nevelés támogatásának céljából. A támogatás össze a 2023. évben 2,5 M Ft, melynek kifizetésére egy külön támogatási szerződés keretében kerül sor.
* Az Egyesület bevételének növelése céljából az Önkormányzat az Egyesület által üzemeltetett Pasaréti Sporttelep területén rendezvényeket valósít meg.
* Az Önkormányzat lehetősége szerint pályázati forrás biztosít nyári táboroztatás céljából.
* A II. Kerületi Sport és Szabadidősport Nonprofit Kft révén a vívószakosztály versenyzői kedvezményesen vehetnék igénybe a kerületi uszodát rekreációs céllal.
* Kulturális intézményeink előadásaira ajándék jegyeket biztosít a fiataloknak művelődési céllal.
* A nyári táborok közös szervezésére lehetőséget biztosít.
* A Budai Polgárban kommunikációs lehetőséget biztosít.

**Kapcsolattartás**

1. Felek vállalják, hogy a fentieken túlmenő esetleges egyedi együttműködésekről, támogatásokról, fejlesztésekről időben előre egyeztetnek.
2. Felek kapcsolattartókat jelölnek ki, akik jelen Megállapodásból eredő feladatokat egyeztetik, illetve gondoskodnak a lebonyolítással kapcsolatos döntések előkészítéséről. Felek rögzítik, hogy kapcsolattartóik útján kölcsönösen tájékoztatják egymást az együttműködést érintő minden lényeges körülményről, tényről, veszélyről, illetve változásról.

|  |  |
| --- | --- |
| Önkormányzat által kijelölt kapcsolattartó:Név: Varga Előd Bendegúzbeosztás: alpolgármesterE-mail: varga.elod.bendeguz@masodikkerulet.hu Telefon: +36 30 560 3905 | Egyesület által kijelölt kapcsolattartó:Név: Kőrösparti Gáborbeosztás: értékesítési igazgatóE-mail: g.korosparti@vasassc.huTelefon: +36 30 827 9203 |

1. A kapcsolattartók személyének változását a Felek 5 munkanapon belül kötelesek egymással írásban közölni. A kapcsolattartók személyében bekövetkezett változás nem minősül jelen Megállapodás módosításának. A bejelentési kötelezettség elmulasztásából, vagy késedelmes teljesítéséből fakadó minden kárért a mulasztó Felet terheli a felelősség.
2. **VEGYES RENDELKEZÉSEK**
3. Jelen megállapodás 2023. május 2. napján lép hatályba és határozatlan időre szól. Felek megállapodnak abban, hogy jelen megállapodást a Felek közös megegyezéssel bármikor megszüntethetik, valamint azt bármelyik fél írásban 60 (hatvan) napos felmondási idővel indoklás nélkül felmondhatja.
4. Az Önkormányzat jogosult a jelen megállapodást azonnali hatállyal felmondani, amennyiben az Egyesület a megállapodás ideje alatt sport-versenyeztetési tevékenységét befejezi vagy bármely tevékenységével, megnyilvánulásával, nyilatkozatával az Önkormányzat érdekeit sérti vagy veszélyezteti.
5. A jelen Megállapodás valamely rendelkezésének érvénytelensége nem jelenti a jelen Megállapodás egyéb rendelkezéseinek érvénytelenségét. A jelen Megállapodás valamely rendelkezésének érvénytelenné válása esetén Felek kötelesek az érvénytelenné vált rendelkezést olyan rendelkezéssel pótolni, amely a Felek jelen szerződés aláírásakor elérni kívánt céljának leginkább megfelel.
6. Felek a Megállapodás teljesítése során kötelesek szorosan együttműködni. Ennek során minden olyan akadályról, illetve körülményről kötelesek egymást haladéktalanul értesíteni, amely a megállapodás teljesítésének szempontjából lényeges.
7. Felek megállapodnak, hogy a jelen megállapodás kizárólag írásban módosítható.
8. Felek jóhiszeműen törekszenek arra, hogy a jelen Megállapodás létrejöttével és/vagy érvényességével és/vagy tartalmával kapcsolatos esetleges jogvitáikat barátságos és közvetlen kereskedelmi tárgyalások útján oldják meg. Ha ez az erőfeszítésük a felmerült jogvita megoldását célzó első tárgyalási naptól számított 30 (harminc) napon belül nem vezetne eredményre, és az alkalmazandó jogszabályok alapján a Felek vitájának elbírálására a mindenkor hatályos eljárási szabályok szerint illetékes bíróság illetékességét fogadják el.
9. A jelen Megállapodásban nem szabályozott kérdésekben a magyar jog vonatkozó előírásai, különösen a Polgári Törvénykönyvről szóló 2013. évi V. törvény rendelkezései alkalmazandók.
10. A nemzeti vagyonról szóló 2011. évi CXCVI. tv. 3. § (1) bekezdés 1. a) pontja alapján az Önkormányzat a tv. erejénél fogva átlátható szervezet.

Az Egyesület kijelenti, hogy a nemzeti vagyonról szóló 2011. évi CXCVI. tv. 3. § (1) bekezdés 1. c) pontja alapján átlátható szervezetnek minősül.

1. A jelen Megállapodás 4 egymással szó szerint megegyező eredeti példányban készült, amelyből aláírás után 1 példány az Egyesületet 1 példány a Sport Kft-t, 2 példány az Önkormányzatot illeti.

Felek a jelen 5 oldalból álló folyamatos sorszámozással ellátott Megállapodást annak elolvasása és közös értelmezése után, mint akaratukkal mindenben megegyezőt, jóváhagyólag írják alá.

Budapest, 2023. ……………………….

|  |  |
| --- | --- |
| …………………………………….**Budapest Főváros II. Kerületi Önkormányzat**képv.: Örsi Gergelypolgármester | …………………………………….**Vasas Sport Club**képv.: Markovits László Andráselnök |

 …………………………………

**II. Kerületi Sport és Szabadidősport Nonprofit Kft.**

képv.: Nagy Julianna

 ügyvezető